**มิติที่ 2 การบริหารราชการเพื่อป้องกันการทุจริต**

**ภารกิจตามมิติ**

**2.1 แสดงเจตจำนงทางการเมืองในการต่อต้านการทุจริตของผู้บริหาร**

**รายละเอียดโครงการ/กิจกรรม/มาตรการ 2.1.1 (1)**

**ลำดับที่ 1**

**ชื่อโครงการ :** กิจกรรม “ประกาศเจตจำนงต่อต้านการทุจริตของผู้บริหารเทศบาลตำบลดอนตรอ”

**หลักการและเหตุผล**

คณะกรรมการ ป.ป.ช. ได้จัดทำยุทธศาสตร์ชาติว่าด้วยการป้องกันและปราบปรามการทุจริตมาแล้ว 3 ฉบับ ปัจจุบันที่ใช้อยู่เป็นฉบับที่ 3 เริ่มจากปี พ.ศ.2560 จนถึงปี พ.ศ. 2564 ซึ่งมุ่งสู่การเป็นประเทศที่มีมาตรฐานทางคุณธรรมจริยธรรมเป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐตลอดจนประชาชน ในการพิทักษ์ผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดทียมนานาอารยประเทศ โดยกำหนดวิสัยทัศน์ “ประเทศไทยใสสะอาด ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ ในปี พ.ศ.2564 ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบัน ไม่ใช้ตำแหน่งหน้าที่ในทางทุจริตประพฤติมิชอบ โดยได้กำหนดยุทธศาสตร์การดำเนินงานออกเป็น 6 ยุทธศาสตร์ ดังนี้

ยุทธศาสตร์ที่ 1 สร้างสังคมที่ไม่ทนต่อการทุจริต

ยุทธศาสตร์ที่ 2 ยกระดับเจตจำนงทางการเมืองในการต่อต้านการทุจริต

ยุทธศาสตร์ที่ 3 สนกัดกั้นการทุจริตเชิงนโยบาย

ยุทธศาสตร์ที่ 4 พัฒนาระบบป้องกันการทุจริตเชิงรุก

ยุทธศาสตร์ที่ 5 ปฎิรูปกลไกและกระบวนการปราบปรามการทุจริต

ยุทธศาสตร์ที่ 6 ยกระดับคะแนนดัชนีการรับรู้การทุจริต (Corruption Perceptions Index : CPI)

องค์กรปกครองส่วนท้องถิ่นเป็นหน่วยงานของรัฐภายใต้โครงสร้างการจัดระเบียบบริหารราชการตามหลักการกระจายอำนาจการปกครอง ที่มุ่งเน้นการกระจายอำนาจจากส่วนกลางสู่ท้องถิ่นและเป็นกลไกหนึ่งในการส่งเสริมการปกครองในระบอบประชาธิปไตย เป็นหน่วยงานหลังในการจัดทำบริการสาธารณะและกิจกรรมสาธารณะเพื่อประโยชน์ของประชาชนในท้องถิ่น การพัฒนาองค์กรปกครองส่วนท้องถิ่นให้เกิดความยั่งยืนรัฐจะต้องให้ความเป็นอิสระแก่องค์กรปกครองส่วนท้องถิ่นโดยยึดหลักแห่งการปกครองตนเองตามเจตนารมณ์ของประชาชนในท้องถิ่น และส่งเสริมให้องค์กรปกครองส่วนท้องถิ่นเป็นหน่วยงานหลักในการจัดบริการสาธารณะ รวมทั้งมีส่วนร่วมในการตัดสินใจแก้ไขปัญหาในระดับพื้นที่ ส่วนการกำกับดูแลองค์กรปกครองส่วนท้องถิ่นจะทำได้เท่าที่จำเป็นตามกรอบกฎหมายกำหนด และต้องเป็นไปเพื่อการคุ้มครองประโยชน์ของประชาชนในท้องถิ่น

ทั้งนี้ ต้องยอมรับว่าปัญหาการทุจริตในองค์กรปกครองส่วนท้องถิ่นเป็นเรื่องที่มีคำครหา ที่ได้สร้างความขนขื่นใจให้แก่คนทำงานในองค์กรปกครองส่วนท้องถิ่นมาเป็นเวลาช้านาน ซึ่งหากพิจารณาจำนวนขององค์กรปกครองส่วนท้องถิ่นประกอบกับมีปัจจัยนานัปการที่คอยยั่วยวนใจ บั้นทอนความมีคุณธรรม จริยธรรม ซื่อสัตย์สุจริต ของคนทำงานราชการส่วนท้องถิ่นส่วนให้เหือดหายไป และหากจะว่ากันไปแล้ว เรื่องในทำนองเดียวกันนี้ก็สามารถเกิดขึ้นกับคนทำงานในหน่อยงานราชการอื่นได้ เช่นเดียวกัน เพียงแต่คนทำงานในองค์กรปกครองส่วนท้องถิ่นมีจำนวนมาก และมากกว่าคนทำงานในหน่วยราชการอื่นๆ จึงมีโอกาสหรือความเป็นไปได้สูงที่คนทำงานในท้องถิ่น อาจต้องถูกครหาในเรื่องการใช้อำนาจหน้าที่โดยมิชอบมากกว่า แม้ว่าโอกาสหรือช่องที่คนทำงานในท้องถิ่นจะใช้อำนาจให้ออกนอกลู่นอกทาง จะมีได้ไม่มากเท่ากับคนทำงานในหน่อยงานราชการอื่น และมูลค่าของความเสียหายที่เกิดจากการทุจริตของคนนอกองค์กรปกครองส่วนท้องถิ่น

ดังนั้น จึงมีความจำเป็นที่ผู้บริหารองค์กรปกครองส่วนท้องถิ่นต้องแสดงเจตนงทางการเมืองในการต่อต้านการทุจริตอย่างเห็นชัดเป็นรูปธรรม ด้วยการจัดทำแผนปฏิบัติการป้องกันการทุจริต ส่งเสริมให้องค์กรปกครองส่วนท้องถิ่นบริหารงานด้วยความโปร่งใส มีความเข้มแข็งในการบริหารราชการตามหลักการบริหารกิจการบ้านเมืองที่ดีหลักธรรมาภิบาลบังเกิดประโยชน์สุขแก่ประชาชน และยกระดับมาตรฐานในการป้องกันการทุจริตขององค์กรตนเองต่อไปให้ครอบคลุมพื้นที่ทั่วประเทศต่อไป

**วัตถุประสงค์**

1. เพื่อแสดงเจตจำนงทางการเมืองในการต่อต้านทุจริตของผู้บริหาร

2. เพื่อให้ผู้บริหารได้มีการแสดงเจตจำนงว่าจะบริหารงานด้วยความซื่อสัตย์ต่อเจ้าหน้าที่ในหน่อยงาน

3. เพื่อให้ผู้บริหารได้มีการแสดงเจตจำนงว่าจะบริหารงานด้วยความซื่อสัตย์ต่อสาธารณชน

4. เพื่อให้ผู้บริหารได้มีการกำหนดนโยบาย มาตรการ แผนงานหรือโครงการ/กิจกรรม เพื่อพัฒนาหน่วยงานให้มีคุณธรรม และความโปร่งใส

5. เพื่อให้ผู้บริหารได้มีการสนับสนุนงบประมาณหรือการดำเนินการ เพื่อให้เกิดความโปร่งใสและซื่อสัตย์มากขึ้นในหน่วยงาน

**เป้าหมาย**

พนักงานเทศบาล ลูกจ้าง พนักงานจ้าง และประชาชนในตำบลดอนตรอ

**พื้นที่ดำเนินการ**

เทศบาลตำบลดอนตรอ

**วิธีดำเนินการ**

1. ประกาศเจตจำนงทางการเมืองในการต่อต้านการทุจริตของผู้บริหารเทศบาลตำบลดอนตรอ

2. ประชุมหน่วยงาน/บุคคลที่เกี่ยวข้อง

3. จัดตั้งคณะทำงานการจัดทำแผนปฏิบัติการป้องกันการทุจริต

4. ประชุมคณะทำงานจัดทำแผนปฏิบัติการป้องกันการทุจริต

5. จัดทำแผนปฏิบัติการป้องกันการทุจริต

6. ประกาศใช้แผนปฏิบัติการป้องกันการทุจริต

7. ดำเนินการตามแผนปฏิบัติการป้องกันการทุจริต

8. รายงานผลการดำเนินงาน

**ระยะเวลาดำเนินงาน**

4 ปี (ปีงบประมาณ พ.ศ.2561-2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

งานนิติการ สำนักปลัดเทศบาล เทศบาลตำบลดอนตรอ

**ตัวชี้วัด/ผลลัพธ์**

1. พนักงานเทศบาล ลูกจ้าง พนักงานจ้าง และประชาชนได้รับทราบการประกาศเจตจำนงทางการเมืองในการในการต่อต้านการทุจริตของผู้บริหาร

2. พนักงานเทศบาล ลูกจ้าง พนักงานจ้าง มีความโปร่งใส ซื่อสัตย์ และมีคุณธรรม ในการปฏิบัติงาน

3. ทำให้งบประมาณของหน่วยงานใช่จ่าย เป็นไปตามระเบียบ ข้อกฎหมาย ข้อบังคับ มติคณะรัฐมนตรี ก่อให้เกิดประโยชน์สูงสุดต่อสาธารณชนในพื้นที่

**2.2 มาตรการสร้างความโปร่งใสในการปฏิบัติราชการ**

**2.2.1 สร้างความโปร่งใสในการบริหารงานบุคคลให้เป็นไปตามหลักคุณธรรม ทั้งในเรื่องการบรรจุแต่งตั้ง โยกย้าย โอน เลื่อนตำแหน่ง/เงินเดือน และการมอบหมายงาน**

**รายละเอียดโครงการ/กิจกรรม/มาตรการ 2.2.1 (1)**

**ลำดับที่ 1**

**ชื่อโครงการ :** มาตรการ “การสร้างความโปร่งใสในการบริหารงานบุคคล (ถือปฏิบัติตามระเบียบ)”

**หลักการและเหตุผล**

พนักงานเทศบาล ลูกจ้างประจำ และพนักงานจ้างของเทศบาลตำบลดอนตรอ เป็นบุคลากรที่มีความสำคัญต่อองค์กร โดยการขับเคลื่อนการพัฒนางานของเทศบาลให้มีศักยภาพ โดยมุ่งผลสัมฤทธิ์ของงานให้เกิดประโยชน์ต่อองค์กรและประชาชน การพัฒนางานขององค์กรจะบรรลุผลได้ต้องเริ่มมาจากบุคลากรผู้ปฏิบัติงาน ซึ่งเป็นปัจจัยสำคัญในการพัฒนางานให้มีคุณภาพ จะต้องมีมาตรฐานในการทำงานมี่เป็นรูปธรรมชัดเจน และมีมาตรการในการทำงานที่โปร่งใส สามารถตรวจสอบการทำงานได้ ด้านการพัฒนาระบบบริหารมีประสิทธิภาพ เป็นธรรม เพื่อนำไปสู้การสร้างมาตรฐานความโปร่งใสและการให้บริการที่เป็นธรรมตรวจสอบได้อย่างแท้จริงต่อไป

เพื่อให้เป็นไปตามพระราชบัญญัติเทศบาล พ.ศ.2496 มาตรา 50 วรรคท้าย ที่กำหนดให้การปฏิบัติงานตามอำนาจหน้าที่ของเทศบาลต้องเป็นไปเพื่อประโยชน์สุขของประชาชน โดยวิธีการบริหารกิจการบ้านเมืองที่ดี และคำนึงถึงการมีส่วนร่วมของประชาชนในการตรวจสอบการปฏิบัติราชการ และการเปิดเผยข้อข่าวสาร ตามพระราชกฤษฎีกา ว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2556 มาตรา 6 ที่กำหนดให้การบริหารกิจการบ้านเมืองที่ดีนั้น ต้องก่อให้เกิดปกระโยชน์สุขของประชาชน เกิดผลสัมฤทธิ์ต่อภารกิจของรัฐ มีประสิทธิภาพเกิดความคุ้มค่าในเชิงภารกิจของรัฐ ประกอบกับประกาศคณะกรรมการพนักงานเทศบาลจังหวัดพิจิตร เรื่อง หลักเกณฑ์และเงื่อนไขเกี่ยวกับการบริหารงานบุคคลของเทศบาลเกี่ยวกับจริยธรรมของพนักงานเทศบาล ลูกจ้างประจำ และพนักงานจ้าง ลงวันที่ 30 กันยายน 2558

ดังนั้น เพื่อเป็นการส่งเสริมการพัฒนาคุณภาพการบริหารงานบุคคลให้มีประสิทธิภาพ เป็นไปตามหลักคุณธรรมจริยธรรมในการทำงาน มีความโปร่งใส และตรวจสอบการทำงานได้ จึงได้จัดให้มีมาตรการสร้างความโปร่งใสในการบริหารงานบุคคลขึ้น

**วัตถุประสงค์**

1. เพื่อกำหนดมาตรการด้านโปร่งใสในการบริหารบุคคลของเทศบาลตำบลดอนตรอ

2. เพื่อให้การปฏิบัติงานบุคลากรมีรูปแบบ ขั้นตอนการปฎิบัติงานที่ถูกต้อง โปร่งใสสามารถตรวจสอบได้

3. เพื่อเป็นการป้องกันการทุจริตในการแสวงหาประโยชน์จากการปฎิบัติงานด้านบริหารงานบุคคล

4. เพื่อปรับปรุงกลไกการปฎิบัติราชการด้านบริหารงานบุคคลของเทศบาลให้มีประสิทธิภาพได้คนดี คนเก่งเข้ามาทำงาน

**เป้าหมาย**

วิธีการบริหารงานบุคคลของเทศบาล

**พื้นที่ดำเนินการ**

สำนักงานเทศบาลตำบลดอนตรอ

**วิธีดำเนินการ**

1. นำหลักเกณฑ์การบริหารงานบุคคลมากำหนดเป็นมาตรการในการปฎิบัติงานบุคคล

2. ประกาศเผยแพร่มาตรการการบริหารงานบุคคล

3. ดำเนินการบริหารงานบุคคลตามหลักธรรมาภิบาล

4. สรุปผลการดำเนินการบริหารงาน

**ระยะเวลาดำเนินงาน**

4 ปี (ปีงบประมาณ พ.ศ.2561-2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

สำนักปลัดเทศบาล เทศบาลตำบลดอนตรอ

**ตัวชี้วัด/ผลลัพธ์**

1. พนักงานเทศบาล ลูกจ้าง พนักงานจ้าง ได้รับความเป็นธรรม มีความโปร่งใส ในวิธีการบริหารงานบุคคลที่เป็นไปตามหลักเกณฑ์การบริหารงานบุคคล

2. เจ้าหน้าที่ผู้ปฎิบัติสามารถปฎบัติงานด้วยความคล่องตัวและเป็นไปตามหลักเกณฑ์การบริหารงานบุคคล

**2.2.2 สร้างความโปร่งใสในการบริหารการเงิน งบประมาณ การจัดหาพัสดุ การใช้ประโยชน์ในทรัพย์สินของทางราชการ โดยยึดถือและปฏิบัติให้เป็นไปตามกฎหมาย ระเบียบ กฎเกณฑ์ที่เกี่ยวข้องอย่างเคร่งครัด**

**รายละเอียดโครงการ/กิจกรรม/มาตรการ**

**ลำดับที่ 1**

**ชื่อโครงการ :** กิจกรรม “การเผยแพร่ข้อมูลข่าวสารด้านการจัดซื้อ-จ้างจ้าง”

**หลักการและเหตุผล**

เนื่องจากเทศบาลตำบลดอนตรอ มีฐานะเป็นนิติบุคคล มีอำนาจหน้าที่ในการจัดทำบริการสาธาณะด้วยตนเองทั้งในเรื่องการจัดหารายได้ และการใช่จ่ายเงินและการบริหารงานต่างๆ ตามภารกิจและการจัดทำบริการสาธารณะแต่ต้องเป็นไปตามอำนาจหน้าที่และกฎหมายที่กำหนดไว้ ดังนั้น การที่เทศบาลจะบริหารงานให้มีประสิทธิภาพและเกิดประโยชน์สูงสุดแก่ประชาชน จะต้องบริหารงานด้วยความซื่อสัตย์ สุจริต มีความโปร่งใส และสามารถตรวจสอบได้ตามหลักธรรมาภิบาล

เพื่อให้เป็นไปตามตามพระราชบัญญัติเทศบาล พ.ศ.2496 มาตรา 50 วรรคท้าย ที่กำหนดให้การปฎิบัติงานตามอำนาจหน้าที่ของเทศบาลต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดีและให้คำนึกการมีส่วนร่วมของประชาชนในการจัดซื้อ จัดจ้าง และการเปิดเผยข้อมูลข่าวสาร ประกอบกับมาตรา 50 (9) ที่กำหนดให้เทศบาลมีและพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2546 มาตรา 23 ที่กำหนดให้การจัดซื้อจัดจ้าง ให้ส่วนราชการดำเนินการโดยเปิดเผยและเที่ยงธรรม โดยพิจารณาถึงประโยชน์และผลเสียทางสังคม ภาระต่อประชาชน คุณภาพ วัตถุประสงค์ที่จะใช้ ราคา และประโยชน์ระยะยาวที่จะได้รับประกอบกัน

ดังนั้น เพื่อให้การบริหารงบประมาณของเทศบาลตำบลดอนตรอเป็นไปอย่างโปร่งใส ตรวจสอบได้เกิดประสิทธิภาพและเกิดประโยชน์สูงสุดแก่ประชาชนในท้องถิ่น จึงมีความจำเป็นต้องจัดกิจกรรมการเผยแพร่ข้อมูลข่าวสารด้านการจัดซื้อ-จัดจ้าง เพื่อให้ประชาชนได้เข้าถึงข้อมูลข่าวสารเกี่ยวกับการจัดซื้อ-จัดจ้างของเทศบาลทุกโครงการและกิจกรรม

**วัตถุประสงค์**

1. เพื่อให้ประชาชนได้รับทราบข้อมูลข่าวสารเกี่ยวยกับการจัดซื้อ-จัดจ้างตามโครงการและกิจกรรมต่างๆ ของเทศบาล

2. เพื่อเสริมสร้างความโปร่งใสในการปฎิบัติราชการ สามารถตรวจสอบได้ตามหลักธรรมาภิบาล

3. เพื่อป้องกันการทุจริตในหน่อยงาน

**เป้าหมาย**

ข้อมูลการจัดซื้อ-จัดจ้าง ตามแผนงาน/โครงการต่างๆ ของเทศบาลที่ดำเนินการตามระเบียบกระทรวงมหาดไทยว่าด้วยการพัสดุขององค์กรปกครองส่วนท้องถิ่น พ.ศ.2535 แก้ไขเพิ่มเติม (ฉบับที่ 9) พ.ศ.2553 ทางเว็บไซต์ บอร์ดประชาสัมพันธ์ หนังสือ ระบบเสียงตามสาย

**พื้นที่ดำเนินการ**

เทศบาลตำบลดอนตรอ

**วิธีดำเนินการ**

1. รวบรวมข้อมูลกระบวนการจัดหาพัสดุเพื่อจัดทำประกาศ ดังนี้

-ประกาศการจัดซื้อ-จัดจ้าง

-ประกาศการกำหนดราคากลางในการจัดซื้อ-จัดจ้าง

- ประกาศกำหนดวัน เวลา สถานที่ในการตรวจรับงาน

-ประกาศวัน เวลา สถานที่ในการตรวจรับงาน

-ประกาศรายชื่อผู้ผ่านการคัดเลือกพร้อมวงเงินการจัดซื้อ-จัดจ้าง

-ประกาศวัน เวลา สถานที่ในการตรวจรับงาน

2. นำส่งประกาศไปเผยแพร่ประชาสัมพันธ์ตามช่องทางการประชาสัมพันธ์ของเทศบาล ได้แก่ ทางเว็บไซต์ บอร์ดประชาสัมพันธ์ ระบบกระจายเสียงไร้สาย หน่วยงานราชการ เป็นต้น

**ระยะเวลาดำเนินงาน**

4 ปี (ปีงบประมาณ พ.ศ.2561-2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

กองคลัง เทศบาลตำบลดอนตรอ

**ตัวชี้วัด/ผลลัพธ์**

1. ประชาชนได้เข้าถึงข้อมูลข่าวสารเกี่ยวกับการจัดซื้อจัดจ้างของโครงการที่จัดซื้อจัดจ้างของเทศบาลตำบลดอนตรอ

2. การจัดหาพัสดุเป็นไปอย่างโปร่งใส ตรวจสอบได้ทุกขั้นตอน

3. ป้องการทุจริตในการจัดซื้อจัดจ้างของเทศบาลตำบลดอนตรอ

4.ประชาชนได้รับบริการที่มีประสิทธิภาพ และประโยชน์สูงสุด

**2.2.3 สร้างความโปร่งใสในการให้บริการสาธารณะ/บริการประชาชน เพื่อให้เกิดความพึงพอใจแก่ประชาชนโดยทัดเทียมกันและโดยไม่เลือกปฏิบัติ**

**รายละเอียดโครงการ/กิจกรรม/มาตรการ 2.2.3 (1)**

**ลำดับที่ 1**

**ชื่อโครงการ :** โครงการสร้างความพึงพอใจของผู้รับบริการต่อการให้บริการของเทศบาลตำบลดอนตรอ

**หลักการและเหตุผล**

องค์การบริหารส่วนตำบลดอนตรอมีหน้าที่ในการจัดทำบริการสาธารณะให้แก่ประชาชนในท้องถิ่นตามอำนาจหน้าที่ขององค์การบริหารส่วนตำบล ทั้งที่เป็นหน้าที่ตามพระราชบัญญัติสภาตำบลและองค์กรการบริหารส่วนตำบล พ.ศ.2537 แก้ไขเพิ่มเติม ฉบับที่ 6 พ.ศ. 2552 และหน้าที่ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 และหน้าที่อื่นตามที่กฎหมายกำหนดให้เป็นหน้าที่ขององค์การบริหารส่วนตำบลและในการปฏิบัติหน้าที่นั้นต้องเป็นไปเพื่อนประโยชน์สุขของประชาชน โดยคำนึงถึงการมีส่วนร่วมของประชาชนในการจัดทำแผนพัฒนาองค์การบริหารส่วนตำบล การจัดทำงบประมาณการจัดซื้อจัดจ้าง การตรวจสอบ การประเมินผลการปฏิบัติงาน และการเปิดเผยข้อมูลข่าวสารให้เป็นไปตามกฏหมาย ระเบียบ ข้อบังคับ จากภารกิจหน้าที่ในการจัดทำบริการสาธารณะให้แก่ประชาชนในท้องถิ่น นั้นองค์การบริหารส่วนตำบลดอนตรอในฐานะผู้ให้บริการก็จะไม่ทราบว่าภารกิจที่ให้บริการไปนั้นประชาชนได้รับประโยชน์ หรือเกิดประโยชน์สูงสุดแก่ประชาชนมากน้อยพียงใด การให้บริการมีคุณภาพเพียงใด ตอบสนองความต้องการผู้รับบริการหรือไม่ การที่จะทราบถึงความพึงพอใจจากผู้รับบริการ จึงมีโครงการสำรวจความพึงพอใจของผู้รับบริการเพื่อให้เป็นไปตามพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง ฉบับที่ 6 พ.ศ.2552 มาตรา 69/1 ที่กำหนดให้การปฏิบัติงานตามหน้าที่ขององค์การบริหารส่วนตำบลต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดี คำนึงถึงการมีส่วนร่วมของประชาชน การตรวจสอบและประเมินผลการปฏิบัติราชการและการเปิดเผยข้อมูลข่าวสาร ตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2546 มาตรา 6 ที่กำหนดให้การบริหารกิจการบ้านเมืองที่ดีนั้นจะต้องก่อสร้างให้เกิดประโยชน์สุขของประชาชนเกิดผลสัมฤทธิ์ต่อภารกิจของรัฐมีประสิทธิภาพและเกิดความคุ้มค่าในเชิงภารกิจของรัฐ ประชาชนได้รับการอำนวยความสะดวก และได้รับการตอบสนองความต้องการอีกทั้งเพื่อเป็นการสร้างความโปร่งใสในการให้บริการสาธารณะประโยชน์ให้ประชาชนเกิดความพึงพอใจ จึงจำเป็นต้องมีโครงการนี้ขึ้นมา

**วัตถุประสงค์**

1. เพื่อเป็นการสร้างความโปร่งใสในการให้บริการสาธารณะการให้บริการประชาชนให้เกิดความพึงพอใจ

2. เพื่อเป็นการสร้างจิตสำนึกความตระหนักให้แก่บุคลากรผู้ให้บริการ ปฏิบัติหน้าที่ในการให้บริการ โดยยึดประโยชน์สุขของประชาชน

3. เพื่อเป็นการปรับปรุงและพัฒนางานด้านบริการให้มีคุณภาพ และประสิทธิภาพ

4. เพื่อเป็นการป้องกันปัญหาร้องเรียน การทุจริตประพฤติมิชอบในหน่วยงาน

**เป้าหมาย**

ประชาชนในพื้นที่ตำบลดอนตรอ

**พื้นที่ดำเนินการ**

ในเขตเทศบาลตำบลดอนตรอ

**วิธีดำเนินการ**

1. ขออนุมัติดำเนินการตามโครงการ และดำเนินการจัดจ้างสถาบันอุดมศึกษาของรัฐในเขตพื้นที่จังหวัดหรือนอกเขตจังหวัดตามระเบียบพัสดุ

2. ดำเนินการสำรวจความพึงพอใจจากประชาชนในเขตเทศบาลตามรูปแบบที่กำหนด

3.สรุปประมวลผลการสำรวจความพึงพอใจแจ้งให้เทศบาลทราบ

4. ดำเนินการเบิกจ่ายเงินให้แก่สถาบันผู้ทำการประเมิน

5. ปิดประกาศผลสำรวจความพึงพอใจให้ประชาชนทราบ

6. นำผลการประเมินมาปรับปรุงการทำงานด้านบริการสาธารณะ เพื่อประโยชน์สุขแก่ประชาชน

**ระยะเวลาดำเนินงาน**

4 ปี (ปีงบประมาณ พ.ศ.2561-2564)

**งบประมาณที่ใช้ในการดำเนินงาน**

30,000 บาท

**ผู้รับผิดชอบโครงการ**

สำนักปลัดเทศบาล เทศบาลตำบลดอนตรอ

**ตัวชี้วัด/ผลลัพธ์**

1. ได้รับทราบถึงปัญหา และผลสะท้อนกลับในการให้บริการกับประชาชน

2. สามารถปรับปรุงและพัฒนางานด้านการให้บริการให้มีประสิทธิภาพ และก่อประโยชน์สูงสุดต่อผู้รับบริการ

**2.3 มาตรการการใช้ดุลยพินิจและใช้อำนาจหน้าที่ ให้เป็นไปตามหลักการบริหารกิจการบ้านเมืองที่ดี**

**2.3.1 มีการจัดทำแผนภูมิขั้นตอนและระยะเวลาการดำเนินการเกี่ยวกับการบริการประชาชนรายละเอียดที่เกี่ยวข้องในแต่ละขั้นตอน เปิดเผย ณ ที่ทำการและในระบบเครือข่ายสนเทศขององค์กรปกครองส่วนท้องถิ่น**

**รายละเอียดโครงการ/กิจกรรม/มาตรการ**

**ลำดับที่ 1**

**ชื่อโครงการ :** โครงการลดขั้นตอนและระยะเวลาการปฏิบัติราชการ

**หลักการและเหตุผล**

พระราชกฤษฎีกาว่าด้วยหลักการบริหารจัดการบ้านเมืองที่ดี พ.ศ.2546 มาตรา 52 กำหนดให้องค์กรปกครองส่วนท้องถิ่น จัดทำหลักเกณฑ์การบริหารกิจการบ้านเมืองที่ดี โดยอย่างน้อยต้องมีหลักเกณฑ์เกี่ยวกับการลดขั้นตอนการปฎิบัติงานการอำนวยความสะดวกและตอบสนองความต้องการของประชาชน ตลอดจนจัดให้มีการรับฟังและสำรวจความคิดเห็นของประชาชนผู้รับบริการ เพื่อปรับปรุงการบริหารงานให้สอดคล้องกับความต้องการของประชาชนมากที่สุด ประกอบในปีที่ผ่านมาได้มีการประเมินองค์กรปกครองส่วนท้องถิ่นที่มีการบริหารจัดการที่ดี และได้ดำเนินการตามโครงการดังกล่าวอย่างต่อเนื่องทุกปีนั้น

เพื่อให้การประเมินบริหารจัดการบ้านเมืองที่ดีเป็นไปด้วยความเรียบร้อยเกิดประโยชน์สุขต่อประชาชนเกิดผลสัมฤทธิ์ต่อภารกิจขององค์กรมีประสิทธิภาพและความคุ้มค่า สามารถลดขั้นตอนการปฎิบัติงานและตอบสนองความต้องการของประชาชนได้อย่างแท้จริง หรืออย่างน้อยมีผลการประเมินไม่ต่ำกว่าปีที่ผ่านมา เทศบาลตำบลดอนตรอ จึงได้จัดทำโครงการปรับปรุงกระบวนการทำงานหรือลดขั้นตอนทำงานหรือการบริการ เพื่อตอบสนองความต้องการของประชาชนโดยยึดกรอบแนวทางการพัฒนาการบริหารจัดการที่ดีขององค์กรปกครองส่วนท้องถิ่นและอำนาจหน้าที่ของเทศบาลตามกฎหมายเป็นสำคัญ

**วัตถุประสงค์**

1. เพื่อลดขั้นตอนในการปฏิบัติงานการบริการประชาชน

2. เพื่ออำนวยความสะดวกและตอบสนองความต้องการของประชาชน

3. เพื่อรับฟังและสำรวจความคิดเห็นของประชาชนผู้รับบริการ

4. เพื่อปรับปรุงและเพิ่มประสิทธิภาพในการบริการประชาชน

**เป้าหมาย**

1. เพื่อลดขั้นตอนในการทำงานของเทศบาลตำบลดอนตรอให้สั้นลง

2. ประชาชนในพื้นที่ ตำบลดอนตรอ

3. ประชาชนนอกพื้นที่ และประชาชนทั่วไป

4. พนักงานและเจ้าหน้าที่ของเทศบาลตำบลดอนตรอ

5. ผู้บังคับบัญชามอบอำนาจการตัดสินใจเกี่ยวกับการสั่งการ อนุญาต การอนุมัติ และการปฏิบัติราชการใดๆ ไปสู่ผู้ใต้บังคับบัญชาซึ่งมีหน้าที่รับผิดชอบในการการดำเนินการเรื่องนั้นโดยตรง

**พื้นที่ดำเนินการ**

เทศบาลตำบลดอนตรอ

**วิธีดำเนินการ**

1. แต่งตั้งคณะกรรมการปรับปรุงขั้นตอนและระยะยาวเวลาการปฏิบัติราชการ

2. ประชุมคณะกรรมการเพื่อสำรวจงานบริการที่องค์กรปกครองส่วนท้องถิ่นต้องปฏิบัติ ปรับปรุงขั้นตอนและระยะเวลาในการให้บริการที่สามารถปฏิบัติได้จริงและพิจารณางานในภารกิจว่าเรื่องใดที่ผู้บังคับบัญชาสามารถมอบอำนาจการตัดสินใจเกี่ยวกับการสั่ง การอนุญาต การอนุมัติ หรือการปฏิบัติราชการใดๆ ให้แก่ผู้ใต้บังคับบัญชา

3. ประกาศลดขั้นตอนและระยะเวลาการปฏิบัติราชการ และประกาศกระบวนงานบริการประชาชนที่นายกเทศมนตรีมอบอำนาจให้รองนายกเทศมนตรี หรือปลัดเทศบาลให้ประชาชนทราบโดยทั่วไปพร้อมทั้งจัดทำแผนภูมิแสดงขั้นตอนและระยะเวลาปฏิบัติราชการให้ประชาชน

4. มีระบบการรับฟังข้อร้องเรียนหรือมีการสอบถามจากภาคประชาชน และนำผลดังกล่าวมาปรับปรุงการปฏิบัติราชการ

5. รายงานผลการปฏิบัติงาน ความคิดเห็นและอุปสรรคต่างๆ ให้นายกเทศมนตรีและผู้บริหารทราบ

**ระยะเวลาดำเนินงาน**

4 ปี (ปีงบประมาณ พ.ศ.2561-2564)

**งบประมาณที่ใช้ในการดำเนินงาน**

ค่าวัสดุ งานบริหารทั่วไป

**ผู้รับผิดชอบโครงการ**

สำนักปลัดเทศบาล เทศบาลตำบลดอนตรอ

**ตัวชี้วัด/ผลลัพธ์**

1. ประชาชนได้รับความสะดวก รวดเร็วในการติดต่อขอรับบริการ และมีความพึงพอใจในการให้บริการของเจ้าหน้าที่

2. การปฏิบัติราชการมีความคล่องตัว และบุคลากรมีความกระตือรือร้นในการปฏิบัติงาน

3. การปฏิบัติราชการมีความสอดคล้องกับนโยบายปฏิรูประบบราชการ

4. ทำให้ภาพลักษณ์ของเทศบาลตำบลดอนตรอ เปลี่ยนไปในทิศทางที่ดีขึ้นและทำให้ประชาชนมีความศรัทธาต่อคณะผู้บริหารมากยิ่งขึ้น

**2.3.2 มีการกระจายอำนาจการตัดสินใจเกี่ยวกับการสั่ง อนุญาต อนุมัติ ปฏิบัติราชการแทนหรือการดำเนินการอื่นใดของผู้มีอำนาจในองค์กรปกครองส่วนท้องถิ่น**

**รายละเอียดโครงการ/กิจกรรม/มาตรการ 2.3.2 (1)**

**รายละเอียดโครงการ/กิจกรรม/มาตรการ**

**ลำดับที่ 1**

**ชื่อโครงการ :** มาตรการการมอบอำนาจอนุมัติ อนุญาต สั่งการ เพื่อลดขั้นตอนการปฏิบัติราชการ

**หลักการและเหตุผล**

การมอบหมายอำนาจหน้าที่ให้กับผู้ใต้บังคับบัญชาในการบริหารงานในด้านต่างๆ ภายในองค์กรนั้น ก็เพื่อเป็นการช่วยเพิ่มประสิทธิภาพของการปฏิบัติงานให้เกิดความคล่องตัว รวดเร็ว ซึ่งการพิจารณาเลือก/มอบหมายภารกิจและขอบข่ายของความรับผิดชอบที่จะมอบหมายให้ผู้ใต้บังคับบัญชา จะพิจารณาถึงความสำคัญ คุณสมบัติ ความรู้ ความสามารถในการที่จะดำเนินเรื่องนั้นเป็นอย่างดี ด้วยความรอบคอบและเหมาะสม เพื่อให้เกิดการบริหารงานก่อให้เกิดประโยชน์สูงสุดแก่ราชการ

ดังนั้น การดำเนินการของหน่วยงานต้องมีการปรับให้เข้ากับสภาพสังคมและสันต่อสถานการณ์ที่การบริหารราชการต้องเป็นไปเพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ ความมีประสิทธิภาพ ความคุ้มค่าในเชิงภารกิจแห่งรัฐ การลดขั้นตอนการปฏิบัติงาน การตกระจายอำนาจการตัดสินใจ การอำนวยความสะดวก และการตอบสนองความต้องการของประชาชน แต่ทั้งนี้ต้องมีผู้รับผิดชอบต่อผลของงานซึ่งเป็นหลักการบริหารกิจการบ้านเมืองที่ดี

**วัตถุประสงค์**

เพื่อให้การบริหารราชการของเทศบาลตำบลดอนตรอ ภายใต้กรอบอำนาจหน้าที่กฎหมายกำหนดให้เป็นไปอย่างมีประสิทธิภาพ รวดเร็วและเกิดประโยชน์สูงสุดแก่ราชการ

**เป้าหมาย**

คณะผู้บริหารเทศบาลตำบลดอนตรอ ปลัดเทศบาล รองปลัดเทศบาล หรือหัวหน้าส่วนราชการ

**พื้นที่ดำเนินการ**

เทศบาลตำบลดอนตรอ

**วิธีดำเนินการ**

1. จัดทำบันทึกเสนอเพื่อพิจารณาขออนุญาต อนุญาต สั่งการ แต่งตั้ง มอบหมาย คณะผู้บริหารเทศบาลตำบลกำแพงดิน ปลัดเทศบาล รองปลัดเทศบาล หรือหัวหน้าส่วนราชการ เพื่อลดขั้นตอนการปฏิบัติราชการ

2. ดำเนินการออกคำสั่งฯ

3. สำเนาคำสั่งฯ แจ้งคณะคณะผู้บริหารเทศบาลตำบลดอนตรอ ปลัดเทศบาล รองปลัดเทศบาล หรือหัวหน้าส่วนราชการทุกส่วน ที่ได้รับมอบหมายทราบ

**ระยะเวลาดำเนินงาน**

4 ปี (ปีงบประมาณ พ.ศ.2561-2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

ทุกส่วนราชการ

**ตัวชี้วัด/ผลลัพธ์**

การบริหารราชการ การดำเนินงาน การปฏิบัติงานเกิดความคล่องตัวและรวดเร็ว ตลอดจนการอำนวยความสะดวกและการให้บริการประชาชน/ บริการสาธารณะได้อย่างมีประสิทธิภาพ

**2.4 การเชิดชูเกียรติแก่หน่วยงาน/บุคคลในการดำเนินกิจการการประพฤติปฏิบัติตนให้เป็นที่ประจักษ์**

**2.4.1 ยกย่องเชิดชูเกียรติที่มีความซื่อสัตย์ สุจริต มีคุณธรรม จริยธรรม**

**รายละเอียดโครงการ/กิจกรรม/มาตรการ**

**ลำดับที่ 1**

**ชื่อโครงการ :** กิจกรรมการมอบประกาศเกียรติคุณแก่สตรีดีเด่น

**หลักการและเหตุผล**

เนื่องจากในวันที่ 8 มีนาคม ของทุกปี จะมีการจัดกิจกรรมเพื่อฉลองเนื่องในโอกาสวันสตรีสากลและระลึกถึงความเป็นมาแห่งการต่อสู้เพื่อให้ได้ซึ่งความเสมอภาค ยุติธรรม สันติภาพ และการพัฒนาและจัดตั้งขึ้นเพื่อเทิดพระเกียรติสมเด็จพระนางเจ้าฯ พระบรมราชินีนาถ เนื่องในวันมหามงคล 12 สิงหาคม ซึ่งเป็นวันเฉลิมพระชนม์พรรษาของพระองค์ ด้วยสำนึกในพระมหากรุณาธิคุณที่ทรงมีวิริยะอุตสาหะ ตรากตรำบำเพ็ญพระราชกรณียกิจเพื่อให้คนไทยได้มีโอกาส และได้พระราชทานให้วันที่ 1 เดือนสิงหาคมเป็น วันสตรีไทย ของทุกปี เพื่อให้ผู้ให้ผู้หญิงไทยมีโอกาสแสดงถึงความรู้ ความสามารถในการพัฒนาประเทศควบคู่ไปกับการสร้างความเข้มแข็งให้สถาบันสังคม และให้สามารถเทียบเท่าสตรีสากลของหลายประเทศที่เจริญแล้ว

เพื่อให้เป็นไปตามพระราชบัญญัติเทศบาล พ.ศ.2496 มาตรา 50 (7) ที่กำหนดให้เทศบาลมีหน้าที่ส่งเสริมการพัฒนาเด็ก สตรี เยาวชน ผู้สูงอายุ และคนพิการ ประกอบกับเทศบาลมีแนวทางในการปฏิบัติงานให้สอดคล้องกับสำนักงานคณะกรรมการป้องกันและปราบปรามการทุจริตแห่งชาติการบริหารราชการเพื่อป้องกันการทุจริต ในการเชิดชูเกียรติแก่หน่วยงาน/บุคคลในการดำเนินกิจกรรมการประพฤติตนให้เป็นที่ประจักษ์ โดยการยกย่องเชิดชูเกียรติผู้ที่มีความซื่อสัตย์ สุจริตมีคุณธรรม จริยธรรมยกย่องเชิดชูเกียรติที่ให้ความช่วยเหลือกิจการสาธารณะของท้องถิ่น

ดังนั้น เทศบาลจึงได้จัดให้มีกิจกรรมการมอบรางวัลสตรีดีเด่น โดยการมอบเกียรติบัตรสตรีดีเด่นให้กับสตรีที่มีคุณสมบัติ ดังนี้

1. เป็นผู้มีความขยันหมั่นเพียร ซื่อสัตย์ สุจริต มานะอดทน มีความประพฤติดีเป็นสมาชิกที่ดีของสังคม

2. เป็นผู้ทำคุณประโยชน์ต่อสังคม และประเทศชาติอย่างเด่นชัด สมควรเป็นแบบอย่างแก่คนทั่วไป

3. เป็นผู้ทำประโยชน์ต่อสังคมและประเทศชาติ ในด้านการศึกษา พัฒนาสังคม เศรษฐกิจ การสาธารณสุข สังคมสงเคราะห์ ฯลฯ ด้วยความเสียสละ เป็นที่ยอมรับของสังคมและสมควรเป็นแบบอย่างแก่คนทั่วไป

**วัตถุประสงค์**

1. เพื่อยกย่องเชิดชูเกียรติสตรีที่มีความซื่อสัตย์ สุจริต มีคุณธรรม จริยธรรม ให้อยู่ในสังคมได้อย่างภาคภูมิใจ

2. เพื่อยกย่องเชิงชูเกียรติสตรีที่ประพฤติปฏิบัติตนที่เป็นประโยชน์ต่อสังคม ให้มีขวัญและกำลังใจในการบำเพ็ญตนที่เป็นประโยชน์ต่อสังคมสืบไป

**เป้าหมาย**

มอบประกาศเกียรติคุณให้แก่สตรีได้รับการคัดเลือกเป็นสตรีดีเด่น

**พื้นที่ดำเนินการ**

เทศบาลตำบลดอนตรอ

**วิธีดำเนินการ**

1. จัดทำประกาศกำหนดหลักเกณฑ์และวิธีการคัดเลือกสตรีดีเด่น ที่มีคุณสมบัติที่จะได้รับการคัดเลือกให้เป็นสตรีดีเด่นประจำปี เพื่อประกาศให้ประชาชนทราบ

2. แจ้งประกาศหลักเกณฑ์ในการคัดเลือกให้สมาชิกชมรมสตรีตำบลดอนตรอทราบทั่วกัน เพื่อให้แต่ละชุมชนดำเนินการคัดเลือก กลั่นกรองบุคคลที่สมควรเสนอชื่อเข้ารับการคัดเลือกในชั้นต้นมายังเทศบาล เพื่อให้คณะกรรมการพิจารณากลั่นกรองได้พิจารณาอีกครั้งหนึ่ง

3. แต่งตั้งคณะกรรมการพิจารณากลั่นกรองเพื่อทำหน้าที่กลั่นกรองคุณสมบัติผู้ที่ถูกเสนอชื่อจากแต่ละตำบลภายในเขตเทศบาล

4. คณะกรรมการฯ เสนอรายชื่อสตรีดีเด่นที่ผ่านการกลั่นกรองด้านคุณสมบัติ โดยเสนอรายชื่อให้ผู้บริหารทราบและเห็นชอบ

5. ดำเนินการจัดพิธีการมอบประกาศเกียรติคุณให้แก่สตรีดีเด่นตามระเบียบฯ ในวันสตรีสากล จำนวน 1 ครั้ง/ปี โดยเชิญนายกเทศมนตรีตำบลดอนตรอเป็นประธานในพิธี

**ระยะเวลาดำเนินงาน**

4 ปี (ปีงบประมาณ พ.ศ.2561-2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

สำนักปลัด เทศบาลตำบลดอนตรอ

**ตัวชี้วัด/ผลลัพธ์**

1. ผลผลิต

- สตรีดีเด่นผู้บำเพ็ญประโยชน์ต่อสังคมตามหลักเกณฑ์ที่กำหนดได้รับการยกย่องเชิดชูเกียรติ ไม่น้อยกว่าร้อยละ 80

2. ผลลัพธ์

- สตรีดีเด่นผู้ได้รับการเชิญชูเกียรติมีความพึงพอใจอยู่ในระดับดี

- มีสตรีที่เป็นบุคคลต้นแบบที่ดี ปรากฏต่อสังคมสืบไป

**2.4.2 ยกย่องเชิดชูเกียรติที่ให้ความช่วยเหลือกิจการสาธารณะของท้องถิ่น**

**รายละเอียดโครงการ/กิจกรรม/มาตรการ**

**ลำดับที่ 1**

**ชื่อโครงการ :** กิจกรรมยกย่องและเชิดชูเกียรติแก่บุคคล หน่วยงาน องค์กรดีเด่น ผู้ทำคุณประโยชน์หรือ เข้าร่วมในกิจกรรมของเทศบาลตำบลดอนตรอ

**หลักการและเหตุผล**

การส่งเสริมคุณธรรมและจริยธรรมให้เกิดขึ้นในหน่วยงานและสังคม ถือเป็นการสร้างรากฐานอันสำคัญในการพัฒนาสังคมสู้ความอยู่เย็นเป็นสุข โดยเฉพาะเน้นการส่งเสริมและสนับสนุนให้คนดำรงชีวิตตามแนวปรัชญาเศรษฐกิจพอเพียง การมีคุณธรรม จริยธรรม วิริยะอุตสาหะ กล้าหาญ ซื่อสัตย์สุจริต และเสียสละเพื่อส่วนร่วม ถือว่าเป็นหลักสำคัญของการทำความดี ดังนั้น เพื่อส่งเสริมให้บุคลากร หน่วยงานที่มีความตั้งใจในการปฏิบัติงานด้วยความซื่อสัตย์ สุจริต ทำความดี อย่างต่อเนื่องเป็นแบบอย่างแก่ประชาชนตำบลดอนตรอ ผู้ที่ทำคุณประโยชน์หรือเต็มใจเข้าร่วมในกิจกรรมของเทศบาลตำบลดอนตรออย่างสม่ำเสมอ เทศบาลตำบลดอนตรอ จึงจัดกิจกรรมยกย่องและเชิงชูความดี ความซื่อสัตย์ สุจริต และการต่อต้านการทุจริตแก่บุคคล หน่วยงาน องค์กรดีเด่น ผู้ทำความดี มีความซื่อสัตย์สุจริต และผู้ทำคุณประโยชน์หรือเข้าร่วมในกิจกรรมของเทศบาลตำบลดอนตรอ โดยการมอบในประกาศเกียรติคุณเพื่อยกย่องบุคคลผู้เสียสละและทำคุณประโยชน์ให้กับเทศบาลที่ควรได้รับการยกย่องชมเชย และเป็นบุคคลตัวอย่าง และจัดกิจกรรมรณรงค์ เผยแพร่ ประชาสัมพันธ์ ให้ประชาชน หน่วยงาน องค์กรในเขตเทศบาลตำบลดอนตรอ มีค่านิยม ยกย่อง เชิดชู และเห็นคุณค่าของการประพฤติปฏิบัติตนตามหลักคุณธรรมและจริยธรรม

**วัตถุประสงค์**

1. เพื่อสร้างขวัญและกำลังใจแก่ผู้ทำคุณประโยชน์ และมีส่วนร่วมในกิจกรรมของเทศบาลตำบลดอนตรอ

2.เพื่อส่งเสริมการสร้างแรงจูงใจให้แก่ประชาชน หน่วยงาน องค์กรทั้งภาครัฐและภารเอกชนในเขตเทศบาลตำบลดอนตรอ ตระหนักถึงความซื่อสัตย์สุจริต เสียสละเพื่อประโยชน์ส่วนรวม

3. เพื่อรณรงค์ เผยแพร่ ประชาสัมพันธ์ ให้ประชาชน หน่วยงาน องค์กรในเขตเทศบาลตำบลดอนตรอ มีค่านิยมยกย่อง เชิดชู และเห็นคุณค่าของการประพฤติปฏิบัติตามหลักคุณธรรมและจริยธรรม

**เป้าหมาย**

-ประชาชน หน่วยงาน องค์กรทั้งภาครัฐและภาคเอกชนในเขตเทศบาลตำบลดอนตรอ

-ผู้ทำคุณประโยชน์ และมีส่วนร่วมในกิจกรรมของเทศบาลตำบลดอนตรอ

**พื้นที่ดำเนินการ**

พื้นที่ในเขตเทศบาลตำบลดอนตรอ

**วิธีดำเนินการ**

1. จัดประชุมชี้แจงแนวทางการดำเนินกิจกรรมเพื่อสร้างมาตรการร่วมกันในการกำหนดหลักเกณฑ์การพิจารณาในการคัดเลือกบุคคล หน่วยงาน องค์กรดีเด่น

2. คัดเลือกและประกาศยกย่องบุคคล หน่วยงาน องค์กรทำความดี เพื่อให้เป็นแบบอย่าง

3. จัดกิจกรรมยกย่องเชิดชูเกียรติ และมอบใบประกาศแก่บุคคล หน่วยงาน องค์กรดีเด่นที่ผ่านการคัดเลือกและได้คะแนนสูงสุด

**ระยะเวลาดำเนินงาน**

4 ปี (ปีงบประมาณ พ.ศ.2561-2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

สำนักปลัดเทศบาล เทศบาลตำบลดอนตรอ

**ตัวชี้วัด/ผลลัพธ์**

1. ยกย่องและเชิดชูเกียรติแก่บุคคล หน่วยงาน องค์กรดีเด่น ผู้ทำคุณประโยชน์หรือเข้าร่วมในกิจกรรมของเทศบาลตำบลดอนตรอ

2. ประชาชน หน่วยงาน องค์กรในเขตเทศบาลตำบลดอนตรอ มีค่านิยม ยกย่อง เชิดชู และเห็นคุณค่าของการประพฤติปฏิบัติตนตามหลักคุ*ณธรรมและจจริยธรรม*

**2.4.3 ยกย่องเชิดชูเกียรติที่ดำรงตนตามหลักเศรษฐกิจพอเพียง**

**รายละเอียดโครงการ/กิจกรรม/มาตรการ**

**ลำดับที่ 1**

**ชื่อโครงการ :** กิจกรรมเชิดชูเกียรติประชาชนผู้ปฏิบัติตามปรัชญาเศรษฐกิจพอเพียง

**หลักการและเหตุผล**

เศรษฐกิจพอเพียง เป็นปรัชญาที่พระบาทสมเด็จพระเจ้าอยู่หัว รัชกาลที่ 9 ทรงมีพระราชดำรัสชี้แนะทางการดำเนินชีวิตแก่พสกนิกรชาวไทยมาโดยตลอดนานกว่า 25 ปี ตั้งแต่ก่อนวิกฤติการณ์ทางเศรษฐกิจ และเมื่อภายหลังได้ทรงเน้นย้ำแนวทางการแก้ไขเพื่อให้รอดพ้นและสามารถดำรงอยู่ได้อย่างมั่นคงและยั่งยืนภายใต้กระแสโลกาภิวัฒน์และความเปลี่ยนแปลงต่างๆ ซึ่งการเกษตรในสมัยก่อน เกษตรกรจะทำการผลิตเพื่อการบริโภคโดยอาศัยธรรมชาติตามสภาพแวดล้อมมีการปลูกพืชหลายชนิดคละกัน ทั้งพืชผัก ไม้ผล ไม้ยืนต้น พืชสมุนไพร พืชใช้สอย ในลักษณะของสวนผสม ต่อมามีการพัฒนาเป็นการเกษตรเพื่อการบริโภคและจำหน่าย ทำให้ต้องใช้ทรัพยากรจากภายนอกมากขึ้น ต้นทุนการผลิตสูงขึ้นประกอบกับเกิดวิกฤติทางเศรษฐกิจของประเทศ ทำให้ต้องหันกลับมาทำการเกษตรเพื่อการบริโภคและจำหน่ายในลักษณะเศรษฐกิจพอเพียงอีกครั้ง การปลูกผักสวนครัวรั้วกินได้จึงเป็นอีกแนวทางหนึ่งที่น่าสนใจ เนื่องจากเป็นการเกษตรแบบพึ่งพาตนเองเป็นการใช้พื้นที่เล็กๆ ให้เกิดประโยชน์ ปลอดภัยจากการใช้สารเคมีและสารพิษตกค้าง ทำให้สภาพแวดล้อมของบริเวณบ้านน่าอยู่น่าอาศัย และที่สำคัญสามารถใช้บริโภคในครัวเรือนเป็นการลดรายจ่ายของครอบครัวแทนที่จะซื้อจากตลาด และเหลือจากการบริโภคในครัวเรือนสามารถขายเป็นการเพิ่มรายได้ให้แก่ครอบครัวอีกด้วย

เทศบาลตำบลดอนตรอ ได้เล็งเห็นความสำคัญของการส่งเสริมการดำเนินชีวิตตามหลักเศรษฐกิจพอเพียงเริ่มจากการดำเนินชีวิตในครัวเรือนเป็นลำดับแรก จึงได้ร่วมกับศูนย์บริการและถ่ายทอดเทคโนโลยีเกษตรประจำตำบลดอนตรอ คัดเลือกประชาชนที่ปฏิบัติตนตามปรัชญาเศรษฐกิจพอเพียง ที่สามารถลดการใช้ทรัพยากรน้ำและต้นทุนในการใช้จ่ายลงได้และสามารถนำผลิตผลที่เหลือจากการบริโภคไปเพิ่มรายได้อีกทางหนึ่ง โดยเฉพาะเกษตรกรในเขตชลประทาน ที่มีการบริหารจัดการน้ำในพื้นที่เพาะปลูกพืชฤดูแล้งให้สอดคล้องกับปริมาณน้ำต้นทุนและสถานการณ์ที่เกี่ยวข้องเพื่อเป็นตัวอย่าง ตลอดจนสามารถถ่ายทอดความรู้เพื่อช่วยเหลือเกษตรกรที่ได้รับผลกระทบจากภัยแล้งให้มีรายได้จากกิจกรรมอื่น ทดแทนอย่างยั่งยืนได้จัดทำกิจกรรมเชิดชูเกียรติประชาชนผู้ปฏิบัติปรัชญาเศรษฐกิจพอเพียง อีกทั้งยังเป็นตัวอย่างให้แก่เกษตรกรได้น้อมนำแนวทางปรัชญาเศรษฐกิจพอเพียงของพระบาทสมเด็จพระเจ้าอยู่หัวมาใช้ในการดำเนินชีวิตอีกด้วย

**วัตถุประสงค์**

เพื่อเชิดชูเกียรติประชาชนปฏิบัติตามปรัชญาเศรษฐกิจพอเพียง ให้เป็นตัวอย่างและเป็นวิทยากรถ่ายทอดให้แก่เกษตรกร

**เป้าหมาย**

ตัวแทนเกษตรกรในพื้นที่ตำบลดอนตรอ

**พื้นที่ดำเนินการ**

เทศบาลตำบลดอนตรอ

**วิธีดำเนินการ**

1. ประชุมชี้แจงแนวทางในการดำเนินงาน

2. ดำเนินโครงการเศรษฐกิจพอเพียง

3. มอบใบประกาศนียบัตร และแต่งตั้งให้เป็นวิทยากร

4. ประชาสัมพันธ์การเชิดชูเกียรติฯ

5. สรุปและรายงานผลการดำเนินงาน

**ระยะเวลาดำเนินงาน**

4 ปี (ปีงบประมาณ พ.ศ.2561-2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

สำนักปลัดเทศบาลตำบลดอนตรอ

**ตัวชี้วัด/ผลลัพธ์**

ตัวชี้วัด

1. ตัวชี้วัดที่ 1 ระดับความสำเร็จของเกษตรกรสมัครใจเข้าร่วมกิจกรรมเศรษฐกิจพอเพียง เพื่อสนองพระราชดำริตามหลักปรัชญาเศรษฐกิจพอเพียง

2. ตัวชี้วัดที่ 2 ระดับความสำเร็จกิจกรรมถ่ายทอดให้ความรู้ โดยวัดจากเป้าหมายเกษตรกรและบุคคลทั่วไปที่สนใจขอเข้าศึกษาโครงการฯ

ผลลัพธ์

ประชาชนผู้ปฏิบัติตามปรัชญาเศรษฐกิจพอเพียงได้รับการเชิดชูเกียรติ เพื่อให้เป็นแบบอย่างกับประชาชนทั่วไป

**2.5 มาตรการจัดการ ในกรณีได้ทราบหรือรับแจ้งหรือตรวจสอบพบการทุจริต**

**2.5.1 ดำเนินการให้มีข้อตกลงระหว่างบุคลากรในองค์กรได้ปฏิบัติหน้าที่ราชการด้วยความซื่อสัตย์ สุจริต มีคุณธรรม จริยธรรม และการบริหารราชการกิจการบ้านเมืองที่ดี**

**รายละเอียดโครงการ/กิจกรรม/มาตรการ**

**ลำดับที่ 1**

**ชื่อโครงการ :** มาตรการจัดทำข้อตกลงการปฏิบัติราชการ

**หลักการและเหตุผล**

จากการประเมินคุณธรรมและความโปร่งใสในการดำเนินงานของหน่วยงานภาครัฐได้กำหนดดัชนีในการประเมินที่คำนึงถึงหลักธรรมาภิบาล จรรยาบรรณสากลและวัฒนธรรมของประเทศไทยเป็นหลัก รวมถึงข้อเท็จจริงของการทุจริตที่เกิดขึ้นภายในหน่วยงานของภาครัฐสาเหตุส่วนมากเกิดจากการดำเนินงานของระดับบุคคลหรือเกิดจากปัจจัยทางวัฒนธรรมขององค์กร หรือเกิดจากลักษณะงานและการรับสิ่งของต่างๆ ที่เอื้อให้เกิดการทุจริตดังนั้นวิธีการบริหารจัดการภายในองค์กรที่นำไปสู่การปรับเปลี่ยนพฤติกรรมค่านิยมและวัฒนธรรมขององค์กรให้กลายเป็นสิ่งที่ยอมรับได้ของผู้บริหาร และเจ้าหน้าที่ภายในองค์กร โดยการสร้างความตระหนักถึงความรับผิดชอบ และการมีส่วนร่วมในการต่อต้านการทุจริตภายในองค์กร ของผู้บริหารและเจ้าหน้าที่ถึงแม้จะเป็นสิ่งที่ยากต่อการดำเนินงานก็ตามแต่เป็นสิ่งสำคัญที่หน่วยงานต้องสร้างให้เกิดการเปลี่ยนแปลงเพื่อในไปสู่องค์กรที่มีคุณธรรมและความโปร่งใสในการดำเนินงาน ตลอดจนเป็นการสร้างแนวร่วมในการต่อต้านการทุจริตอันส่งผลต่อสังคม ชุมชน และประเทศเกิดความตระหนักถึงภัยจากการทุจริตและปฏิเสธการทุจริตในทุกรูปแบบ

ดังนั้น เทศบาลตำบลดอนตรอ จึงได้จัดทำมาตรการ “จัดทำข้อตกลงการปฏิบัติราชการ” ที่กำหนดดัชนีในการประเมินการปฏิบัติราชการด้วยความชื่อสัตย์ สุจริต ตามแนวทางการบริหารกิจการบ้านเมืองที่ดีขึ้นเพื่อเป็นการพัฒนาวิธีการดำเนินงานภายในองค์กรที่จำนำไปสู่การยกระดับคุณธรรมและความโปร่งใสในการดำเนินงานให้สูงขึ้น

**วัตถุประสงค์**

1. เพื่อให้บุคลากรปฏิบัติราชการด้วยความชื่อสัตย์ สุจริต มีคุณธรรม ตามแนวทางการบริหารกิจการบ้านเมืองที่ดี

2. เพื่อให้ทุกส่วนราชการ (สำนัก/กอง) นำไปยึดถือและปฏิบัติ

3. เพื่อเสริมสร้างวัฒนธรรมองค์กรที่มีความโปร่งใสมีคุณธรรม

**เป้าหมาย**

**บุคลากรในองค์กรปฏิบัติตามเกณฑ์ตัวชี้วัดข้อตกลงการปฏิบัติราชการ**

**พื้นที่ดำเนินการ**

เทศบาลตำบลดอนตรอ

**วิธีดำเนินการ**

1. จัดทำข้อตกลงในการปฏิบัติราชการของทุกส่วนราชการระหว่างส่วนราชการ กับ ผู้บริหารท้องถิ่นที่มีดัชนีในการประเมินการปฏิบัติราชการด้วยความชื่อสัตย์ สุจริต ตามแนวทางการบริหารกิจการบ้านเมืองที่ดี

2. รวบรวมรายงานข้อตกลงการปฏิบัติราชการของทุกส่วนราชการเสนอผู้บริหารทราบ

3. ประชาสัมพันธ์พร้อมแจ้งให้ทุกส่วนราชถือการปฏิบัติ

**ระยะเวลาดำเนินงาน**

4 ปี (ปีงบประมาณ พ.ศ.2561-2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

ทุกสำนัก/กอง เทศบาลตำบลดอนตรอ

**ตัวชี้วัด/ผลลัพธ์**

มีการจัดทำข้อตกลงในการปฏิบัติราชการ

**2.5.2 มีการให้ความร่วมมือกับหน่วยงานราชการ จังหวัด อำเภอที่ได้ดำเนินการตามอำนาจหน้าที่เพื่อการตรวจสอบ ควบคุม ดูแลการปฏิบัติราชการขององค์กรปกครองส่วนท้องถิ่น**

**รายละเอียดโครงการ/กิจกรรม/มาตรการ 2.5.2 (1)**

**ลำดับที่ 1**

**ชื่อโครงการ :** กิจกรรมการให้ความร่วมมือกับหน่วยตรวจสอบที่ได้ดำเนินการตามอำนาจหน้าที่เพื่อการตรวจสอบ ควบคุม ดูแล การปฏิบัติราชการของเทศบาลตำบลดอนตรอ

**หลักการและเหตุผล**

เทศบาลตำบลดอนตรอ ให้ความร่วมมือกับหน่วยตรวจสอบที่ได้ดำเนินการควบคุมดูแลการปฏิบัติราชการของเทศบาลตำบลดอนตรอเนื่องจากเห็นความสำคัญของการตรวจสอบที่จะเป็นปัจจัยสำคัญช่วยให้การดำเนินงานตามภารกิจของเทศบาลตำบลดอนตรอเป็นไปอย่างมีประสิทธิภาพและประสิทธิผลช่วยป้องกันหรือลดความเสี่ยงจากการดำเนินงานที่ผิดพลาดและลดความเสียหายที่อาจจะเกิดขึ้น ซึ่งนอกจากจะให้ความร่วมมือกับหน่วยตรวจสอบภายนอก (ป.ป.ช.,สตง.,จังหวัด,อำเภอ) แล้ว เทศบาลตำบลดอนตรอยังให้ความสำคัญกับการตรวจสอบภายในด้วย โดยให้มีเจ้าหน้าที่ตรวจสอบภายในโดยอิสระ/มีแผนการตรวจสอบภายในและรายงานผลการตรวจสอบภายในทุกส่วนราชการ

การให้ความร่วมมือกับสำนักงานการตรวจเงินแผ่นดิน ในการตรวจสอบบัญชีและงบการเงินประจำปี ได้มอบหมายให้หน่วยงานผู้เบิก/หัวหน้าหน่วยคลัง มีหน้าที่ให้ชี้แจงและอำนวยความสะดวกแก่เจ้าหน้าที่สำนักงานการตรวจเงินแผ่นดินกรณีได้รับข้อทักท้วงให้หน่วยงานผู้เบิก/หัวหน้าหน่วยงานคลังปฏิบัติตามข้อทักท้วงโดยเร็ว อย่างช้าไม่เกิน 45 วันที่ได้รับแจ้งข้อทักท้วงกรณีที่ชี้แจงข้อทักท้วงไปยัง สตง.แล้ว แต่สตง.ยืนยันว่ายังไม่มีเหตุผลที่จะอ้างข้อทักท้วง ก็จะดำเนินการชี้แจงเหตุผลและรายงานให้ผู้ว่าราชการจังหวัดให้เสร็จสิ้นภายใน 45 วัน นับจากวันที่ได้รับทราบผลการวินิจฉัยตามระเบียบกระทรวงมหาดไทยว่าด้วยการรับเงิน การเบิกจ่าย การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ.2547 แก้ไขเพิ่มเติมถึง (ฉบับที่ 3) พ.ศ.2548

ในกรณีที่มีการตรวจสอบการทุจริตมีการมอบหมายให้งานนิติการสำนักปลัดเทศบาลมีหน้าที่ดำเนินการให้เป็นไปตามระเบียบกฎหมายโดยเคร่งครัดเที่ยงธรรมไม่เลือกปฏิบัติ กรณีมีเรื่องร้องเรียนกล่าวหาบุคลากรที่ปฏิบัติราชการตามอำนาจหน้าที่โดยมิชอบ

นอกจากนี้ ยังให้ความร่วมมือกับสำนักงาน ป.ป.ช./สำนักงาน ป.ป.ช.จังหวัด ที่ได้ดำเนินการตามอำนาจหน้าที่เพื่อการตรวจสอบควบคุมดูแลการปฏิบัติราชการของเทศบาลตำบลดอนตรอ เพื่อความโปร่งใส และป้องกันการทุจริต

**วัตถุประสงค์**

1. เพื่อให้เป็นมาตรการจัดการ กรณีได้รับถามหรือรับแจ้ง หรือตรวจสอบพบการทุจริต

2. เพื่อความโปร่งใส และป้องกันการทุจริต ตามหลักการบริหารกิจการบ้านเมืองที่ดี

**เป้าหมาย**

ทุกสำนัก/กอง/ฝ่าย จัดทำข้อตกลงการปฏิบัติราชการต่อผู้บริหาร

**พื้นที่ดำเนินการ**

ทุกสำนัก/กอง/ฝ่าย เทศบาลตำบลดอนตรอ

**วิธีดำเนินการ**

1. ทุกสำนัก/กอง/ฝ่าย/งาน ให้ความร่วมมือกับหน่วยตรวจสอบที่ได้ดำเนินการตามอำนาจหน้าที่เพื่อการตรวจสอบควบคุมดูแลการปฏิบัติราชการของเทศบาลตำบลดอนตรอ

2. ปฏิบัติตามข้อทักท้วงฯตามระเบียนฯภายในกำหนด

**ระยะเวลาดำเนินงาน**

4 ปี (ปีงบประมาณ พ.ศ.2561-2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

ทุกสำนัก/กอง/ฝ่าย เทศบาลตำบลดอนตรอ

**ตัวชี้วัด/ผลลัพธ์**

1. เทศบาลตำบลดอนตรอมีมาตรการจัดการ กรณีได้รับทราบหรือรับแจ้ง หรือตรวจสอบพบการทุจริต

2. เทศบาลตำบลดอนตรอมีความโปร่งใส และป้องกันการทุจริต ตามหลักการบริหารกิจการบ้านเมืองที่ดี

**2.5.3 ดำเนินการให้มีเจ้าหน้าที่รับผิดชอบดำเนินการให้เป็นไปตามกฎหมายกรณีมีเรื่องร้องเรียนกล่าวหาบุคลากรในองค์กรปกครองส่วนท้องถิ่นที่ปฏิบัติราชการตามอำนาจหน้าที่โดยมิชอบ**

**รายละเอียดโครงการ/กิจกรรม/มาตรการ**

**ลำดับที่ 1**

**ชื่อโครงการ :** มาตรการดำเนินการเกี่ยวกับเรื่องร้องเรียน กรณีมีบุคคลภายนอกหรือประชาชนกล่าวหาเจ้าหน้าที่ของเทศบาลตำบลดอนตรอ ว่าทุจริตและปฏิบัติราชการตามอำนาจหน้าที่โดยมิชอบ

**หลักการและเหตุผล**

สืบเนื่องจากคำสั่งคณะรักษาความสงบแห่งชาติ ที่ 69/2557 เรื่อง มาตรการป้องกันและแก้ไขปัญหาการทุจริตประพฤติมิชอบได้กำหนดให้ทุกส่วนราชการและหน่วยงานของรัฐ กำหนดมาตรการหรือแนวทางป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้างธรรมภิบาลในการบริหารงานและส่งเสริมการมีส่วนร่วมจากทุกภาคส่วนในการตรวจสอบเฝ้าระวัง เพื่อสกัดกั้นมิให้เกิดการทุจริตประพฤติมิชอบได้ ประกอบกับนโยบายของพลเอกประยุทธ์ จันทร์โอชา นายกรัฐมนตรี ได้แถลงนโยบายของรัฐบาลต่อสภานิติบัญญัติแห่งชาติ เมื่อวันที่ 12 กันยายน 2557 ก็ได้กำหนดให้มีการบริหารราชการแผ่นดินที่มีธรรมาภิบาลและการป้องกันปราบปรามการทุจริต และประพฤติมิชอบในภาครัฐ เป็นนโยบายสำคัญของรัฐบาล เพื่อให้การขับเคลื่อนนโยบายของรัฐบาลและคณะรักษาความสงบแห่งชาติ ในการป้องกันและแก้ไขปัญหาการทุจริต ประพฤติมิชอบเป็นไปอย่างมีประสิทธิภาพ ในการนี้เทศบาลตำบลดอนตรอ จีงได้จัดทำมาตรการการดำเนินการเกี่ยวกับเรื่องฟ้องเรียน กรณีมีบุคคลภายนอกหรือประชาชนกล่าวหาเจ้าหน้าที่ของเทศบาลตำบลดอนตรอ ว่าปฏิบัติราชการตามอำนาจหน้าที่โดยมิชอบขึ้น ทั้งนี้ เพื่อให้ประชาชนหรือผู้มีส่วนร่วมได้เสียได้ทราบช่องทางการเรียกร้องแนวทางการพิจารณารับเรื่องร้องเรียน รับการตอบสนองต่อข้อร้องเรียนในเรื่องการทุจริตหรือประพฤติมิชอบของข้าราชการ และเป็นการสร้างเครือข่ายภาคประชาชนในการช่วยสอดส่องและเฝ้าระวังมิไห้เจ้าหน้าที่กระทำการทุจริตหรือประพฤติมิชอบนอกเหนืออำนาจที่ตนมิได้อีกทางหนึ่งด้วย

**วัตถุประสงค์**

1. เพื่อสร้างจิตสำนักให้แก่พนักงานเทศบาล พนักงานครูเทศบาล และบุคลสากรทางการศึกษา ลูกจ้างประจำ และพนักงานจ้าง ยึดมั่นในคุณธรรมจริยธรรมที่ดี และตระหนักถึงความสำคัญของภัย ของการทุจริต และประพฤติมิชอบ

2. เพื่อให้การตรวจสอบเรื่องร้องเรียนเกี่ยวกับการทุจริตและประพฤติมิชอบเป็นไปอย่างรวดเร็ว โปร่งใส เป็นธรรม

**เป้าหมาย**

“เจ้าหน้าที่” หมายถึงพนักงานเทศบาล พนักงานครูเทศบาล และบุคลสากรทางการศึกษา ลูกจ้างประจำ และพนักงานจ้างของเทศบาลตำบลดอนตรอ

**พื้นที่ดำเนินการ**

เทศบาลตำบลดอนตรอ

**วิธีดำเนินการ**

1. ดำเนินการกำหนดหลักเกณฑ์และแนวทางในการพิจารณาเรียกร้องว่ามีมูลและเข้าองค์ประกอบความผิดการทุจริตและประพฤติมิชอบหรือไม่

2. แต่งตั้งคณะกรรมการสอบข้อเท็จจริง กรณีมีเจ้าหน้าที่ทุจริตและปฏิบัติราชการตามอำนาจหน้าที่โดยมิชอบ

3. กำหนดช่องทางการร้องเรียนแจ้งเบาะแสข้อมูลเกี่ยวกับการทุจริตและประพฤติมิชอบและพัฒนาการร้องเรียนให้ง่ายและสะดวก และวิธีการคุ้มครองผู้ให้ข้อมูล เพื่อเป็นหลักประกัน และสร้างความมั่นใจแก่ผู้ให้ข้อมูลในการให้ข้อมูลที่เป็นประโยชน์แก่หน่วยงาน

4. แจ้งผลการพิจารณาให้ผู้ร้องเรียนทราบผลและความคืบหน้าของการดำเนินการภายใน 5 วัน

**ระยะเวลาดำเนินงาน**

4 ปี (ปีงบประมาณ พ.ศ.2561-2564)

**งบประมาณที่ใช้ในการดำเนินงาน**

ไม่ใช้งบประมาณ

**ผู้รับผิดชอบโครงการ**

สำนักปลัดเทศบาล เทศบาลตำบลดอนตรอ

**ตัวชี้วัด/ผลลัพธ์**

ตัวชี้วัด

ร้อยละของเรื่องร้องเรียนของเจ้าหน้าที่ที่มีการทุจริตและประพฤติมิชอบ

ผลลัพธ์

ภาคประชาชนมีบทบาทในการเฝ้าระวัง และติดตาม ตรวจสอบการทำงานของเจ้าหน้าที่